**A király fél pár zoknija –** zokni párosító játék készítése

1. Mese olvasása: Erdélyi Jakab: A király fél pár zoknija

2. Készítsük el a király zoknijait!

**Technika leírása:**

**Hozzávalók:**

* A/4 rajzlap
* különféle színű temperák
* papírtányérok
* lufik
* zokni sablon

**Elkészítés:**

1. Fújd fel a lufikat, de csak kicsire, majd kösd meg őket.
2. A papírtányérokba önts egy-egy kis adagot a festékekből.
3. Fogd az egyik lufidat és mártsd a festékbe, majd a lapra nyomd rá!
4. Minden színhez új lufit használj! De egymásra is pecsételhetsz velük.
5. Fedd be a lufi és a festék segítségével a lapot!
6. Mikor megszáradt, rajzolj minden lapra 2 rövid és 2 hosszú szárú zoknit, majd vágd ki őket! Figyelj arra is, hogy legyen jobb és bal lábas zokni is.
7. Különleges mintázatú zoknikat kapsz, keverd össze, próbáld meg párosítani őket!

 